62018TJ0226_INF
Unionin yleisen tuomioistuimen tuomio (laajennettu kahdeksas jaosto) 30.6.2021 – Global Silicones Council ym. vastaan komissio
(asia T-226/18)
REACH – Asetuksen (EY) N:o 1907/2006 liitteen XVII ajantasalle saattaminen, joka koskee tiettyjen vaarallisten aineiden, seosten ja esineiden valmistusta, markkinoille saattamista ja käyttöä koskevia rajoituksia – Oktametyylisyklotetrasiloksaania (D4) ja dekametyylisyklopentasiloksaania (D5) koskevat rajoitukset – Ilmeinen arviointivirhe – Asetuksen N:o 1907/2006 liite XIII – Todistusnäytön arviointi – Asetuksen N:o 1907/2006 68 artikla – Vaara, jota ei voida hyväksyä – Oikeasuhteisuus – Olennaiset menettelymääräykset
1.
Jäsenvaltioiden lainsäädännön lähentäminen – Kemikaalien rekisteröinti, arviointi ja lupamenettelyt – REACH-asetus – Erityistä huolta aiheuttavat aineet – Tunnistamismenettely – Unionin viranomaisten harkintavalta – Laajuus – Tuomioistuinvalvonta – Rajat – Ilmeinen virhe, harkintavallan väärinkäyttö tai harkintavallan rajojen selvä ylittäminen
(Euroopan parlamentin ja neuvoston asetuksen N:o 1907/2006 68 artikla)
(ks. 73–76, 196 ja 205 kohta)
2.
Jäsenvaltioiden lainsäädännön lähentäminen – Kemikaalien rekisteröinti, arviointi ja lupamenettelyt – REACH-asetus – Tiettyihin aineisiin sovellettavat rajoitukset – Uusien rajoitusten asettaminen ja olemassa olevien rajoitusten muuttaminen – Arviointi suhteellisuusperiaatteen kannalta – Lainsäätäjän harkintavalta – Ala, jolla edellytetään poliittisten, taloudellisten ja sosiaalisten valintojen tekemistä – Tuomioistuinvalvonta – Rajat – On lainmukainen, jollei siitä aiheudu kohtuutonta haittaa tavoiteltuihin päämääriin nähden
(Euroopan parlamentin ja neuvoston asetuksen N:o 1907/2006 johdanto-osan 87, 89 ja 91 perustelukappale, 1 artiklan 1 kohta ja liite XVII)
(ks. 223, 224, 226, 227 ja 230 kohta)
3.
Euroopan unionin oikeus – Periaatteet – Luottamuksensuojan ja oikeusvarmuuden periaatteet – Rajat – Sellaisen unionin toimenpiteen toteuttaminen, joka voi vaikuttaa talouden toimijan etuihin – Huolellinen ja harkitseva talouden toimija, joka kykenee ennakoimaan tällaisen toimenpiteen toteuttamisen – REACH-asetuksen oikeusvaikutukset on yksilöity selvästi ja täsmällisesti – Edellä mainittuja periaatteita ei ole loukattu
(ks. 263, 272 ja 277 kohta)
4.
Euroopan unionin oikeus – Periaatteet – Puolustautumisoikeudet – Oikeus tulla kuulluksi – Laajuus – Hylätään mahdollisuus, että yleisesti sovellettava toimi koskee asianomaista erikseen
(Euroopan unionin perusoikeuskirjan 41 artikla)
(ks. 313–316 kohta)
5.
Toimielinten säädökset, päätökset ja muut toimet – Perustelut – Perusteluvelvollisuuden laajuus – Asiayhteyden ja kaikkien oikeussääntöjen huomioon ottaminen
(SEUT 296 artiklan 2 kohta)
(ks. 327–331 kohta)
Aihe
SEUT 263 artiklaan perustuva vaatimus, jossa vaaditaan kumoamaan kemikaalien rekisteröinnistä, arvioinnista, lupamenettelyistä ja rajoituksista annetun Euroopan parlamentin ja neuvoston asetuksen (EY) N:o 1907/2006 (REACH) liitteen XVII muuttamisesta oktametyylisyklotetrasiloksaanin (D4) ja dekametyylisyklopentasiloksaanin (D5) osalta 10.1.2018 annettu komission asetus (EY) N:o 2018/35 (EUVL 2018, L 6, s. 45)
Ratkaisu
1)
Kanne hylätään.
2)
Global Silicones Council, Wacker Chemie AG, Momentive Performance Materials GmbH, Shin-Etsu Silicones Europe BV ja Elkem Silicones France SAS vastaavat omista oikeudenkäyntikuluistaan ja ne velvoitetaan korvaamaan Euroopan komission oikeudenkäyntikulut.
3)
Saksan liittotasavalta, Ison-Britannian ja Pohjois-Irlannin yhdistynyt kuningaskunta, Euroopan parlamentti, Euroopan unionin neuvosto, Euroopan kemikaalivirasto (ECHA) ja American Chemistry Council, Inc. (ACC) vastaavat omista oikeudenkäyntikuluistaan.